  Виталий Пронин Вуоно арын 500-лэсь ятыр сирота нылпиос улон интызэс умоятыны быгатозы. Талы 600 миллион манетлэсь ятыр висъяны чакламын. Кун Кенешлэн сессияз та сярысь вераз Удмуртилэн Тӧроез Александр Бречалов. Улон итылы черодын анай-атайтэк кылем 3 сюрслэсь ятыр нылпиос сыло. Элькунамы ужпум пуктэмын: 2025-тӥ арозь ваньзы соос юрттэт басьтыны, черод бырыны кулэ. Туспуктэм udmurt.ru сайтысь— Туэ элькун бюджетысь ватсаса 130 миллион манет сиротаослы улон интыен юрттонлы висъямын, — пусйиз Тӧро. — Та коньдон 102 муртлы тырмиз. Нош вуоно туэ сярысь 3 поллы тросгес уксё чакламын ни. Оглом пӧртэм бюджетъёсысь 600 миллион манет луоз. 25 ареслэсь бадӟымгес сиротаос улон интылы сертификатъёс басьтыны быгатозы. Озьы ик сиротаослэн ипотеказэс кун юрттэт чотын пытсаны луонлыксы вань. Нош куд-огезлы инты висъялозы городъёслэн но ёросъёслэн администрациоссы. Элина КУМАЧЁВА Теги: бюджет сиротапиналъёс улонинты  